དེབ་ཐེར་རྫོགས་ལྡན་གཞོན་ནུའི་དགའ་སྟོན་སོགས་སུ་བོད་སྐད་ཀྱི་གཅིག་དང་ཆོས་སོགས་ལ་རྒྱ་གར་གྱི་ཡི་གེ་ཨེ་ཀ།དྷརྨ་སོགས་སུ་བརྗོད་པས་རྒྱ་གར་གྱི་ཡི་གེར་ཅ་ཆ་སོགས་མི་དགོས་པ་འདིར་བསྣན་ཞེས་གསུངས།བོད་ཡིག་ཏུ་ཅ་ཆ་སོགས་བསྣན་པའི་རྒྱུ་མཚན་དུ་གཅིག་དང་ཆོས་སོགས་ལ་རྒྱ་གར་གྱི་ཡི་གེ་ཨེ་ཀ།དྷརྨ་སོགས་སུ་བརྗོད་པ་འདི་རྒྱུ་མཚན་གཙོ་བོ་ག་ལ་ཡིན།རྒྱུ་མཚན་གཙོ་བོ་ནི་བོད་ཡིག་མ་བཟོས་པའི་གོང་ནས་བོད་རང་ལ་གཅིག་དང་ཆོས་སོགས་ཀྱི་མིང་གི་གཞིར་གྱུར་བའི་ཅ་དང་ཆའི་སྐད་ཀྱི་གདངས་ཡོད་པ་ལ་གདངས་དེ་དང་མཐུན་པའི་ཡི་གེ་རྒྱ་གར་ཡུལ་དབུས་པས་འདོན་པའི་གསལ་བྱེད་སོ་བཞིའི་གྲས་མེད་པ་འདི་ལ་ཐུག་གོ་ཞེས་གསུངས།